《石千里来自崑山陈阔未几倏尔言别辄成诗少舒》
宋代·陈之茂

乌鹊巢空坛，鸾凤伏荆杞。
怀抱发永叹，感深念君子。
斯人在空谷，弗御纨与绮。
松柏培不荣，芝兰种不起。
浩浩岁月移，日暮雪霜底。
物理固非常，循环有终始。
但保千金躯，清尊倾绿蚁。

作者简介：宋常州无锡人，字卓卿，一作阜卿，号锡山。高宗绍兴二年进士。廷对忤权相，被黜。状元张九成叩头殿阶，称己学不如之茂，之茂能言人不敢言，宜奖不宜黜。高宗览对悚然，赐同进士出身。除休宁尉，以经学为诸儒倡。孝宗隆兴中仕至吏部侍郎。善诗画，刚果识治体，未及大用而卒。